B4-1364, 1376, 1389, 1395, 1401 και 1411/95

Ψήφισμα σχετικά με τη σύγκρουση στη Σρι-Λάνκα και την ανάγκη να ενισχυθεί η ειρηνευτική διαδικασία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για τη Σρι Λάνκα, και ιδίως εκείνα της 22ας Απριλίου 1994 ((EE C 128 της 09.05.1994, σελ. 530)) και της 18ης Μαΐου 1995 ((ΕΕ C 151 της 19.06.1995, σελ. 272)),

Α. ανησυχώντας βαθειά για τα δεινά του άμαχου πληθυσμού στη χερσόνησο της Jaffna, ιδιαίτερα πολλών εκατοντάδων χιλιάδων ατόμων που εκτοπίστηκαν μετά την επίθεση των ενόπλων δυνάμεων της Σρι Λάνκα που άρχισε στις 17 Οκτωβρίου 1995 («επιχείρηση Riviresa») για να αποσπάσουν την πόλη της Jaffna από τις επαναστατικές δυνάμεις του LΤΤΕ,

Β. έχοντας υπόψη ότι το γραφείο του Γενικού Γραμματέα του ΟΗΕ ζήτησε από την κυβέρνηση της Σρι Λάνκα να επιτρέψει στους οργανισμούς των Ηνωμένων Εθνών να παράσχουν ενίσχυση στους ανωτέρω αμάχους και ότι η κυβέρνηση κάλεσε τον Ερυθρό Σταυρό της Σρι Λάνκα, τον ICRC, το Ταμείο Διάσωσης των Παιδιών και άλλες ΜΚΟ να βοηθήσουν παράσχοντας στο λαό της χερσονήσου της Jaffna απαραίτητες προμήθειες σε τρόφιμα και ιατρικό υλικό,

Γ. υπενθυμίζοντας ότι η κυβέρνηση της Σρι Λάνκα, η οποία εξελέγη μετά από δημοκρατικές διαδικασίες τον Αύγουστο του 1994, διεξήγε ειρηνευτικές διαπραγματεύσεις με το LΤΤΕ, όταν το τελευταίο διέκοψε μονομερώς την ανακωχή με σειρά επιθέσεων εναντίον στρατιωτικών και πολιτικών στόχων τον Απρίλιο 1995,

Δ. έχοντας υπόψη ότι η εξουσία που ασκεί το LΤΤΕ στη χερσόνησο της Jaffna βασίζεται στη βία και όχι σε λαϊκή νομιμοποίηση,

Ε. εκφράζοντας τη λύπη του για τις τρομοκρατικές επιθέσεις που εξαπέλυσε το LΤΤΕ σε άλλα μέρη της Σρι Λάνκα, συμπεριλαμβανομένων βομβιστικών επιθέσεων αυτοκτονίας στο Κολόμπο και της κτηνώδους σφαγής άοπλων χωρικών κοντά στην ανατολική επαρχία,

ΣΤ. φρονώντας ότι οι επιθέσεις αυτές διεξάγονται με πρόθεση να προκαλέσουν με τη σειρά τους επιθέσεις του σιγκαλέζικου πληθυσμού, που αποτελεί την πλειοψηφία, εναντίον αθώων Ταμίλ,

Ζ. εκφράζοντας την ανησυχία του για αναφορές μεμονωμένων συλλήψεων πολιτών Ταμίλ στο Κολόμπο και άλλων παραβιάσεων των ανθρωπίνων δικαιωμάτων,

Η. εκφράζοντας την ανησυχία του για το γεγονός ότι πολλά από τα θύματα του LTTE στη σύγκρουση αυτή ήταν έφηβοι, αγόρια και κορίτσια,

1. καλεί όλους τους ενδιαφερόμενους να καταβάλουν κάθε προσπάθεια για την προστασία του άμαχου πληθυσμού στην χερσόνησο της Jaffna και για τη διευκόλυνση της προσπάθειας ανακούφισής του που πραγματοποιείται τώρα[semigr ]

2. καλεί την ΕΕ και τα κράτη μέλη της να υποστηρίξουν αυτές τις προσπάθειες ανακούφισης, τόσο μέσω των κατάλληλων ΜΚΟ και μέσω άμεσης βοήθειας προς τις προσπάθειες της Κυβέρνησης της Σρι Λάνκα να βοηθήσει τους πρόσφυγες[semigr ]

3. καλεί το LΤΤΕ να σταματήσει τις επιχειρήσεις του εναντίον πολιτικών στόχων στο Κολόμπο και σε άλλα μέρη της Σρι Λάνκα[semigr ]

4. απευθύνει έκκληση σε αμφότερες τις μαχόμενες πλευρές για την επανάληψη των ειρηνευτικών διαπραγματεύσεων, ώστε να επιτευχθεί μια πολιτική επίλυση της σύγκρουσης και να σταματήσουν οι βιαιότητες σε όλη τη χώρα[semigr ]

5. χαιρετίζει τις ειρηνευτικές προτάσεις που ανήγγειλε η πρόεδρος Κουμαρατούγκα στις 3 Αυγούστου 1995 και οι οποίες περιέχουν ευρείες συνταγματικές μεταρρυθμίσεις, συμπεριλαμβανομένης μιας εκτενέστερης αποκέντρωσης και μιας συγχώνευσης των αναδιαρθρωμένων βόρειων και ανατολικών επαρχιών[semigr ] οι προτάσεις αυτές υποστηρίχθηκαν από ευρύ φάσμα της δημοκρατικής πολιτικής γνώμης στη Σρι Λάνκα, συμπεριλαμβανομένων άλλων κομμάτων που εκπροσωπούν τη μειονότητα των Ταμίλ, και συζητούνται σήμερα σε εξεταστική επιτροπή του Κοινοβουλίου της Σρι Λάνκα[semigr ]

6. καταδικάζει την καταναγκαστική στρατολόγηση παιδιών από το LΤΤΕ και σημειώνει τις εκκλήσεις εκκλησιαστικών ηγετών στη Jaffna να σταματήσει η ανωτέρω πρακτική[semigr ]

7. καλεί την κυβέρνηση της Σρι Λάνκα να εξασφαλίσει το σεβασμό των πολιτικών δικαιωμάτων του πληθυσμού Ταμίλ και να προχωρήσει στην δίωξη όλων εκείνων που έχουν προβεί σε παραβιάσεις και καταχρήσεις[semigr ]

8. καλεί τα κράτη μέλη της ΕΕ να ελέγχουν τα γραφεία του LTTE που λειτουργούν στην επικράτεια της ΕΕ και να εξασφαλίσουν ότι οι εκπρόσωποί τους θα σέβονται το νόμο και δεν θα συμμετέχουν σε τρομοκρατικές ή εκφοβιστικές δραστηριότητες[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την κυβέρνηση και το κοινοβούλιο της Σρι Λάνκα.